projecte-aina/catalan_government_crawling huggingface dataset:
Un grau de màster conjunt d'Erasmus Mundus (EMJMD) és un programa d'estudi internacional prestigiós i integrat i organitzat per un consorci internacional d'Institucions d'Educació Superior (HEIs) i, de vegades, altres socis experts i interessats específicament en el programa educatiu.
L'objectiu d'aquest títol de màster és:
Per tant, les activitats promogudes en el marc d'aquesta convocatòria són:
Com es tracta d'un projecte transnacional, per a poder participar el consorci ha de tenir un mínim de 3 HEIs de diferents països participants en el programa.
A més, el EMJMD ha d'incloure un mínim de 2 estades acadèmiques a diferents països del programa representats al consorci.
Es pot trobar més informació sobre els requisits de participació a les bases reguladores de la convocatòria.
Els projectes de desenvolupament de capacitats en l'àmbit de la joventut cobreixen un gran nombre d'activitats que encoratgen la cooperació entre les organitzacions actives en la joventut, educació, formació i altres sectors socioeconòmics en països del programa i països socis de diferents regions del món.
Aquests projectes tenen l'objectiu de reconèixer i millorar el treball de la joventut, l'aprenentatge no formal i voluntari, i relacionar-les amb els sistemes educatius i el mercat laboral.
També donen suport als esquemes de mobilitat d'aprenentatge no formal regional i transnacional per encoratjar la participació dels joves a la societat.
A més, existeixen diferents tipus de projectes:
Per a poder participar s'ha de formar un consorci amb un mínim de 3 organitzacions de 3 països diferents (almenys 1 ha de ser membre del programa i un altre del llistat dels països socis).
El tipus d'organitzacions elegibles són:
El projecte d'innovació i tecnologia de les empreses lleugeres (ELIIT) té la finalitat de donar suport a les pimes de tèxtil, roba, cuir i calçat (TCLF) per millorar la seva competitivitat alhora que les ajuda a integrar les noves tecnologies en innovació o productes, processos o serveis amb alt valor afegit.
ELIIT ajudarà a transferir innovació i tecnologia, així com a l'adopció de solucions innovadores al mercat.
La present convocatòria té l'objectiu de:
La present convocatòria, finançada pel COSME, seleccionarà 25 partenariats entre pimes TCLF i proveïdors o propietaris de tecnologies innovadores.
Aquests partenariats es beneficiaran durant un període de 12 a 18 mesos de:
Són elegibles les organitzacions establertes en un estat membre de la UE o un país soci del COSME.
Així mateix, per a participar es necessita establir un partenariat entre una pime i un proveïdor/propietari de tecnologia, i en cas de no tenir cap soci el sistema de presentació de projectes ELIIT disposa d'una opció per a trobar-ne.
L'objectiu de la present convocatòria és millorar el desenvolupament socioeconòmic a l'àrea transfronterera entre la República de Sèrbia i Bòsnia i Hercegovina, mitjançant la implementació d'accions concretes basades en els avantatges comparatius de l'àrea dels programes i l'ús eficient i conjunt dels recursos.
És per això que els objectius específics són els següents:
Aquestes accions s'han de dur a terme respectant la igualtat d'oportunitats i la protecció del medi ambient.
El soci líder ha de ser una persona jurídica sense ànim de lucre i estar establerta a la República de Sèrbia o a Bòsnia i Hercegovina.
A més, per a cada acció s'estableix un tipus d'organització elegible.
Per a poder participar el soci líder ha d'actuar amb almenys un cosol·licitant.
Si el soci líder està establert a la República de Sèrbia, almenys un cosol·licitant ha d'estar establert a Bòsnia i Hercegovina i viceversa.
Les accions tindran una durada d'entre 12 i 24 mesos.
Dok.Incubator presenta una nova edició del taller internacional de documentals.
Un programa de formació, de sis mesos de durada, adreçat a editors/es, directors/es i productors/es.
La iniciativa de formació Dok.Incubator compta amb el suport d'Europa Creativa MEDIA.
Se seleccionaran vuit equips compostos per un productor/a, un director/a i un editor/a.
Treballaran intensament en una sala de muntatge, construint un pla de màrqueting i distribució fet a mida, també es reuniran amb importants distribuïdors/es, agents de vendes i representants de festivals.
El taller està dividit en tres sessions d'una setmana de durada cadascuna:
Els projectes gairebé acabats seran presentats a personalitats clau en la presa de decisions en l'esdeveniment Nordisk Panorama a Suècia.
La participació en aquest taller requereix un gran esforç per a cada membre de l'equip.
Per aquesta raó, a la fi del taller, els tres projectes que hagin realitzat més progressos rebran el premi Dok.Incubator Award, que constarà d'un ajut en àudio i postproducció valorat en 1.500 euros.
Es tindrà en compte el pressupost del projecte i el grau de finançament de la pel·lícula, a més de les possibilitats de producció d'un documental al país d'origen.
FEDORA és la plataforma europea que dóna suport a la innovació en l'òpera i el ballet.
FEDORA defensa que per a garantir el futur de l'òpera i el ballet, s'ha de donar suport a la pròxima generació d'artistes.
És per això que anualment convoca premis amb el cofinançament d'Europa Creativa.
La novetat d'aquesta edició és el premi FEDORA digital en col·laboració amb el Centre de música i mitjans internacionals IMZ.
El premi cerca el premi cerca noves formes d'expressió artística i accés a l'opera i el ballet mitjançant la innovació digital.
Per tant, els objectius específics són:
Els projectes presentats han de ser
A part del premi FEDORA digital, hi ha 3 premis més convocats per la plataforma:
Per a poder presentar-se, la companyia sol·licitant ha d'estar establerta a Europa (incloent-hi els països que no formen part de la UE).
Tot i això, els coproductors poden estar establerts fora d'Europa.
L'objectiu de l'estudi presentat és analitzar les oportunitats de què disposen les persones joves per aconseguir una primera ocupació (ocupació estacional, pràctiques laboral, voluntariat, etc.), per detectar les oportunitats de cooperació, intercanvi i mobilitat professional transfrontereres.
En les seves conclusions, l'estudi recomana relacionar més estretament els projectes de mobilitat transfronterera amb les estratègies de desenvolupament local per a contrarestar la tendència al despoblament de les localitats més properes a la frontera.
Així mateix, considera que s'han de reforçar els lligams entre centres de formació-serveis d'ocupació i serveis de mobilitat a fi d'aconseguir més impacte dels programes de foment de la mobilitat.
Una altra recomanació és reforçar el treball en xarxa entre tots els agents implicats, així com dels diferents projectes que s'emmarquen dins del Programa Operatiu de Cooperació Territorial Espanya-França-Andorra (POCTEFA) i crear recursos per facilitar la mobilitat com ara un mapa de recursos transfronterers o la coordinació de borses de treball.
Finalment, l'estudi proposa promoure l'aprenentatge d'idiomes veïns, programes de formació bilingües i programes de formació compartida transfronterera relacionats amb demandes de sectors econòmics.
Aquest estudi s'emmarca dins del projecte europeu Trampoline que fomenta la formació i la mobilitat dels joves en el territori dels Pirineus entre Catalunya, Aragó, Andorra i Occitània i que s'inclou dins del POCTEFA.
Han estat publicats els guanyadors de la 28a edició dels premis ADCE de reconeixement als millors dissenys i publicitats europees.
Aquests tenen l'objectiu d'inspirar, educar i unir.
Coneguts com la "Champions de la Creativitat", aquests premis són l'únic concurs internacional que reuneix les obres premiades de les competicions nacionals europees més prestigioses, erigint-se com el màxim referent d'excel·lència creativa a Europa.
Estan cofinançats pel programa Europa Creativa.
La participació als premis ADCE està limitada exclusivament a treballs reconeguts a nivell nacional i els hi ofereix l'oportunitat de rebre visibilitat i promoció internacional.
Els premis han estat destinats a les següents agències o persones catalanes:
Bloc a bloc proposa una investigació pràctica d'altres formes de relació possibles entre la ciutat i la comunitat que l'habita i defineix.
Es planteja el balcó com un espai amb un alt potencial comunicatiu que explorar.
La pel·lícula comença amb una dona caminant cap a un home que està assegut en una cadira.
Mentre observem, l'home i la dona comencen a ballar un tango.
Però no es tracta només d'un tango, perquè es crea completament mitjançant la tecnologia stop motion.
Durant la pel·lícula, veiem com aquesta tècnica "tret a tret" dóna vida a les figures estàtiques, fent possible la dansa.
La pel·lícula acaba amb una narració explicant que el protagonista masculí, té ELA, una malaltia degenerativa que paralitza tots els músculs.
El fons europeu LIFE ha seleccionat 120 nous projectes per ser finançats sota el programa pel Medi Ambient i l'Acció Climàtica; així, aquests projectes ajudaran a Europa a apropar-se a un futur baix en carboni.
En total el fons repartirà uns 240 M €, que es distribuiran entre projectes en el camp de la natura i la biodiversitat, el medi ambient i l'eficiència dels recursos, i l'acció climàtica.
Els projectes cobriran un ampli ventall d'aspectes; des d'espècies invasives i crims contra la vida salvatge fins a residus, contaminants, l'ús de combustibles fòssils o els seus derivats i les emissions d'efecte hivernacle.
Gairebé un terç dels projectes estan enfocats a reduir els efectes del canvi climàtic, mentre que d'altres es dedicaran a restaurar i protegir hàbitats salvatges i a conservar les espècies amenaçades.
En l'àmbit de medi ambient han estat seleccionades les següents entitats catalanes:
En l'apartat d'Adaptació al Canvi Climàtic ha estat seleccionat el Centre de Recerca Ecològica i Aplicacions Forestals (CREAF) de la Universitat Autònoma de Barcelona (UAB) amb el projecte LIFE MIDMACC: obtenció d'aigua fresca de les àrees de muntanya mitjançant pràctiques de gestió del territori coordinades.
Per últim, a la secció de Mitigació del Canvi Climàtic ha estat seleccionada l'empresa catalana Celsa Group pel projecte LIFE CO2 TO FUEL: fer la producció d'acer més circular.
Ja s'han publicat els resultats del segon termini de la convocatòria Europa Creativa MEDIA de suport a la programació televisiva.
L'objectiu d'aquesta convocatòria era incrementar la capacitat dels operadors audiovisuals per a realitzar obres audiovisuals europees amb potencial de circular a la Unió Europea i fora d'aquesta, i facilitar coproduccions europees i internacionals, també de televisió.
En total, la Comissió Europea ha aportat una xifra global de 7.438.804 € a un total de 20 projectes europeus.
Entre els projectes seleccionats hi ha "Royals Next Door", una sèrie d'animació finesa coproduïda per la productora finlandesa Pikkukala Oy i la seva seu catalana Pikkukala Barcelona amb Lunanime, una productora belga.
El projecte ha rebut un total de 474.344 € del fons Europa Creativa.
La Diputació de Barcelona lidera, a partir d'aquest mes de novembre, el projecte "Comunitat de Turisme Sostenible" cofinançat pel Fons Europeu de Desenvolupament Regional (FEDER) a través del programa europeu de Interreg Med.
Amb aquest lideratge, la Diputació de Barcelona referma la seva aposta pel foment del turisme sostenible i responsable i la posada en marxa d'accions a favor de la millora de la sostenibilitat de les empreses i les destinacions.
El projecte "Comunitat de Turisme Sostenible" s'ha aprovat en la segona convocatòria de projectes horitzontals del programa Interreg MED dins l'eix de turisme sostenible.
Liderat per Turisme de la Diputació de Barcelona, hi participen com a socis:
El projecte té una durada de 32 mesos i disposa d'un pressupost total de 1,87 milions d'euros, dels quals el FEDER n'aporta el 85%.
Aquest projecte és la continuació del projecte BleuTourMed, que va finalitzar el 31 d'octubre d'enguany i que tenia com a objectiu la creació d'una comunitat de turisme sostenible, la promoció de sinergies i la capitalització dels resultats del projectes de la Comunitat.
El projecte "Sustainable Tourism Community" té com a objectiu la transferència i la capitalització de resultats dels projectes de la Comunitat.
Actualment la Comunitat de Turisme Sostenible, està formada per 17 projectes modulars i creixerà fins a un màxim de 22 projectes.
Els projectes de la Comunitat de Turisme Sostenible treballen en temàtiques diverses en tres eixos principals: el desenvolupament i diversificació dels nous productes turístics, l'anàlisi dels impactes dels turisme, i la planificació i governança sostenible.
Un dels objectius de la Diputació de Barcelona en matèria de turisme és promoure el desenvolupament turístic sostenible promovent polítiques i accions que integrin aspectes econòmics, socials, culturals i ambientals a favor de la millora de la sostenibilitat de les empreses i les destinacions.
La participació en els projectes "Sustainable Tourism Community" i "BleuTourMed" permet integrar el desenvolupament del turisme sostenible en estratègies més àmplies, afavorir una gestió del turisme sostenible i responsable, millorar el coneixement del sector, tenir una visió de les estratègies de diversificació en les diferents àrees del Mediterrani i contribuir amb experiències pròpies sobre la temàtica.
Chafea (l'Agència Executiva de Consumidors, Sanitat, Agricultura i Alimentació) ha publicat dues licitacions sota la iniciativa de la Comissió Europea "Millora de la formació per una alimentació més segura" (BTSF).
La BTSF està enfocada a organitzar l'estratègia de formació de la Unió Europea en la legislació i regulació de les àrees d'aliments, alimentació, salut i benestar animal, i salut vegetal.
La iniciativa està dissenyada principalment per formar al personal de les autoritats competents dels països de la UE involucrats en activitats de control.
A més, també va destinada a posar al dia a aquestes autoritats en termes de la llei europea sobre les àrees que inclou la iniciativa i assegurar que els controls es duen a terme de manera uniforme, objectiva i adequada a tots els països membres.
Licitació per l'organització i implementació d'activitats de formació sobre el nou règim de fitosanitaris
L'objectiu d'aquesta licitació és proveir serveis relacionats amb l'organització i implementació d'activitats d'entrenament sobre el nou règim de salut vegetal sota la iniciativa de la Comissió Europea "Millora de la Formació per una alimentació més segura".
Organització i implementació d'activitats de formació sobre l'avaluació de riscos de microorganismes utilitzats com a pesticides o biocides
L'objectiu d'aquesta licitació és proveir serveis relacionats amb l'organització i implementació d'activitats d'entrenament sobre l'avaluació de riscos de microorganismes utilitzats com a pesticides o biocides sota la iniciativa de la Comissió Europea "Millora de la Formació per una alimentació més segura".
S'espera que amb l'augment de coneixement en aquest àmbit millorarà la disponibilitat de la UE de microorganismes per ser utilitzats en productes de protecció de plantes i en productes biocides.
D'aquesta manera es fomentarà l'ús de substàncies i productes de baix risc i s'aconseguirà una protecció de plantes més sostenible.
La present licitació té l'objectiu d'implementar i mantenir una aplicació informàtica en el marc de l'operació "Implementació d'estratègies demostratives per a la millora de l'eficiència de reg agrícola al Baix Ter" de la Fundació Mas Badia dins del projecte "Girona, regió sensible a l'aigua", finançat per a la Generalitat de Catalunya dins els ajuts destinats als Projectes d'Especialització i Competitivitat Territorial (PECT) emmarcats en el RIS3CAT i en el programa Operatiu FEDER de Catalunya 2014-2020, la Diputació de Girona i la pròpia Fundació Mas Badia.
L'aplicació informàtica web té com a objecte:
A partir d'una maqueta funcional de l'aplicació informàtica que es posarà a disposició de l'empresa contractada, els serveis a incloure en aquest contracte seran els següents:
El contracte tindrà una durada de 7 mesos.
L'objectiu de la present convocatòria és promoure l'ocupació de la força de treball actual i futura tenint en compte les necessitats d'un futur laboral digne que respecti la igualtat de gènere.
Per assolir l'objectiu, les propostes han de contribuir a assolir almenys dos dels següents indicadors del Programa Operatiu Sectorial d'Ocupació, Educació i Polítiques Socials (EESP SOP):
A més, les sol·licituds hauran d'adreçar un mínim de dos temes horitzontals d'EESP SOP i altres elements de valor afegit:
Són elegibles les persones jurídiques sense ànim de lucre que conformen un tipus d'organització específic com les ONGs, autoritats locals, agències de desenvolupament regional, institucions d'educació i formació, organitzacions professionals, organitzacions internacionals, etc. Aquestes han d'estar establertes a un estat membre de la UE o a un país elegible.
Els ajuts seran d'un mínim de 75.000 euros i un màxim de 250.000 euros.
La present convocatòria té l'objectiu de finançar projectes en l'àmbit de la lluita contra el crim organitzat.
Els projectes participants han de preveure activitats per impulsar les activitats operatives de les autoritats policials en matèria de mobilitat en relació amb la delinqüència organitzada i altres mercats criminals, incloent-hi les sinergies entre ells.
Per tant, els projectes han de tenir la finalitat d'assolir un o més dels següents resultats:
- Impulsar la investigació intel·ligent, incloent-hi la investigació transfronterera.
- Desenvolupar metodologies de detecció i investigació adequades a les necessitats de les diferents autoritats d'aplicació de la llei.
- Millorar la comunicació, coordinació i cooperació entre les autoritats competents i amb organitzacions internacionals i de la UE rellevants i amb agències com l'Europol, l'Eurojust, l'Interpol o l'Organització Mundial de Duanes.
- Realitzar cursos de formació, incloent-hi esdeveniments comuns per a la policia, autoritats duaneres i/o autoritats competents en el camp del crim organitzat.
- Desenvolupar expertesa i anàlisis estratègiques del fenomen.
- Recopilar estadístiques i dades (polítiques i militars) per a l'anàlisi d'amenaça i risc adaptada a les necessitats de les diferents autoritats d'aplicació.
- Explorar i compartir bones pràctiques en la investigació i persecució dels casos de crim organitzat.
- Detectar i analitzar les relacions entre àrees vinculades al crim, com la corrupció o els fluxos financers il·lícits.
Els projectes han de garantir una complementarietat amb el cicle de polítiques de la UE, en particular amb activitats finançades per l'Europol.
Per a poder participar s'ha de crear un consorci d'almenys dues entitats establertes a dos estats membres participants en Fons per a la Seguretat Interna (ISF).
Les entitats que poden ser líders (o socis) dels consorcis han de ser organismes públics o privats sense ànim de lucre.
Com a socis poden ser: les organitzacions internacionals i les entitats amb ànim de lucre o entitats establertes en tercers països.
Des de l'any 1982, "la Caixa" convoca anualment un programa de beques adreçat a estudiants que vulguin ampliar la formació fent estudis de postgrau.
El programa de beques de "la Caixa" és el més important dels que promouen entitats privades d'Espanya, tant pel nombre de beques convocades com pel rigor en el procés de selecció, la varietat de les disciplines i la dotació econòmica de cada beca.
El programa de beques de doctorat INPhINIT "la Caixa" té com a finalitat atraure joves investigadors de qualsevol nacionalitat que desitgen dur a terme estudis de doctorat en territori espanyol o portuguès.
Promogut per "la Caixa", és un programa que té l'objectiu de donar suport als millors talents científics i fomentar la recerca d'alta qualitat i innovadora a Espanya i Portugal mitjançant la contractació d'estudiants internacionals excel·lents, als quals s'ofereix un entorn atractiu i competitiu per fer recerca d'excel·lència.
Els becaris de doctorat INPhINIT disposen d'un contracte de tres anys d'acord amb la legislació laboral vigent a Espanya i Portugal, amb les disposicions en matèria de salut i seguretat laboral i de seguretat social, en un entorn estimulant de formació en recerca, amb accés als recursos apropiats: equips, instal·lacions i oportunitats laborals.
El programa es divideix en dues modalitats, ambdues cofinançadades per la Comissió Europea a través de les accions Marie Skłodowska-Curie del programa marc Horizon 2020:
Doctorat INPhINIT Incoming: 35 beques per a investigadors que volen dur a terme el seu projecte de tesi en centres de recerca amb el distintiu "Severo Ochoa" o "María de Maeztu" i els Instituts de Recerca Sanitària Carlos III i les unitats portugueses acreditades com a "excel·lents" d'acord amb l'avaluació de la Fundação de Ciência e Tecnologia.
Aquesta modalitat està dirigida exclusivament a les disciplines STEM: ciències de la vida i la salut, ciències experimentals, física, química i matemàtiques.
Per dur a terme la recerca en institucions espanyoles, els candidats han d'haver residit a Espanya durant menys de 12 mesos en els darrers 3 anys, mentre que per les institucions portugueses els candidats han d'haver residit a Portugal durant menys de 12 mesos en els darrers 3 anys.
Pressupost: 122.592 € (dotació màxima total) | Data límit: 04/02/2020
Doctorat INPhINIT Retaining: 30 beques per a investigadors que vulguin dur a terme el seu projecte de tesi en qualsevol àmbit de recerca i en qualsevol universitat o centre de recerca d'Espanya o Portugal.
Els candidats han d'haver residit o dut a terme la seva activitat principal en el mateix país, Espanya o Portugal, més de 12 mesos en els darrers 3 anys.
Les beques de doctorat INPhINIT ofereixen un salari competitiu i una sèrie d'oportunitats complementàries de formació en habilitats transversals (mitjançant sessions de formació anuals), estades en empreses, incentius un cop completada la tesi, entre altres aspectes que situen aquestes beques entre les més atractives i completes d'Europa.
Pressupost: 122.592 € (dotació màxima total) | Data límit: 26/02/2020
Amb motiu de la Setmana Europea de l'Espai, l'Agència Europea de Sistemes de Navegació per Satèl·lit Global (GNSS) ha organitzat junt amb l'Agència de Comunicacions i Transport de Finlàndia (Traficom) i Ultrahack el Repte d'Innovació Galileo.
L'esdeveniment serà a Helsinki del 29 de novembre a l'1 de desembre a la seu de Traficom.
Amb aquest repte, innovadors i desenvolupadors de tot el món treballaran per crear una nova app o millorar una ja existent per a demostrar com una posició precisa aporta un valor afegit en diversos casos d'ús.
Aquest repte es pot referir a diversos dominis, però particularment en:
Tots els participants han de presentar la sol·licitud de forma individual i, un cop la idea hagi estat presentada, es poden afegir fins a 4 membres a l'equip.
Els tres millors equips podran guanyar premis en metàl·lic i podran participar en una sessió de coaching per a preparar una sol·licitud al Centre d'Incubació Empresarial de l'ESA de Finlàndia, on el valor de la incubació potencial és equivalent a 75.000 euros.
A més, els equips guanyadors tindran l'oportunitat d'establir contacte amb inversors potencials a la Setmana Europea de l'Espai, que tindrà lloc del 3 al 5 de desembre a Helsinki.